[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000008", "text": "Rahvusraamatukogus saab na\u0308ha Vive Tolli loomingut"}, {"text_idx": "#000009", "text": "Rahvusraamatukogus on Vive Tolli loomingust avatud kaks va\u0308ljapanekut \u2013 tema va\u0308hem tuntud minigraafika ja lasteraamatu \u201cPille-Riini lood\u201d illustratsioonid. Enamik to\u0308o\u0308dest pa\u0308rineb Rahvusraamatukogu kunstikogust.\nEesti graafika grand old lady Vive Tolli loomingu ko\u0303ige tuntum osa on tema suurepa\u0308rane vabagraafika. Rahvusraamatukogu harulduste kogu na\u0308itusesaalis on eksponeeritud Vive Tolli graafika va\u0308ikevormid, ainulaadsed jo\u0303ulukaardid ja eksliibrised, mis pole seni na\u0308itusele jo\u0303udnud. Vive Tolli nu\u0308ansipeenes eksliibrisekunstis avalduvad nauditavalt needki kunstniku ande tahud, mida suuremas graafikas kohtab harva. Siin on nii lustakat vaimukust kui ka va\u0308ga peent huumorimeelt. Tolli on ka hinnatud raamatugraafik, tema illustratsioonid Marie Underi, Friedebert Tuglase ja Jaan Krossi teostele on meie raamatukunsti pa\u0308rlid."}, {"text_idx": "#000010", "text": "Va\u0308ljapanek ho\u0303lmab perioodi alates 1960. aastatest ta\u0308napa\u0308evani ja enamik eksponeeritavast pa\u0308rineb Eesti Rahvusraamatukogu kogudest. Tolli uuemad minigraafikato\u0308o\u0308d lisas na\u0308itusele kunstikollektsiona\u0308a\u0308r Mart Lepp. Na\u0308itusel esitatakse ka Vive Tolli loomingut tutvustavaid katalooge ja tru\u0308kiseid."}, {"text_idx": "#000011", "text": "Kuuenda korruse na\u0308itusesaalis on va\u0308ljas Ellen Niidu armastatud lasteraamatu \u201cPille-Riini lood\u201d illustratsioonid, mille autoriks on Vive Tolli ja mis nu\u0308u\u0308d kuuluvad Rahvusraamatukogu kunstikogusse."}, {"text_idx": "#000012", "text": "Na\u0308itus \u201cVive Tolli minigraafika Mart Lepa ja Eesti Rahvusraamatukogu kogudest\u201d ja\u0308a\u0308b harulduste kogu saalis avatuks 29. aprillini. Na\u0308itus \u201cVive Tolli lasteraamatuillustratsioonid\u201d ja\u0308a\u0308b 6. korruse na\u0308itusesaalis avatuks 24. aprillini."}, {"text_idx": "#000014", "text": "Evi Tihemetsa na\u0308itus \u201cGraafika, mu arm II\u201d avamine toimub Rahvusraamatukogu peana\u0308itusesaalis ja fuajeegaleriis 5. septembril kell 16. Fenomenaalse loomejo\u0303u ja to\u0308o\u0308tahtega kunstnik Evi Tihemets, mullune Rahvusraamatukogu Wiiralti preemia laureaat, ta\u0308histas 21. augustil oma 80. su\u0308nnipa\u0308eva. Rahvusraamatukogu na\u0308itusele on kunstnik valinud umbes 30 to\u0308o\u0308d aastaist 2000-2012, millest paljusid pole ta seni eksponeerinud."}, {"text_idx": "#000015", "text": "Kunstnik on alati ro\u0303hutanud looduse kui inspiratsiooniallika ta\u0308htsat osa oma loomingus. U\u0308ks tema meelismotiive on pa\u0308ike, millele on pu\u0308hendatud ka mo\u0303ned varasematest litodest kokku seatud suured to\u0308o\u0308d (\u201cHommikune pa\u0308ike\u201d, \u201cO\u0303htune pa\u0308ike\u201d, 2000). Talle meeldib suurvorm graafikas, mida esindavad ka ta\u0308navused lehed \u201cO\u0308ine vihm\u201d ja \u201cRistide va\u0308gi\u201d (so\u0308o\u0308vitus, kuivno\u0303el)."}, {"text_idx": "#000016", "text": "Evi Tihemets 80. juubeli puhul oli juulis-augustis Kunstihoone galeriis na\u0308itus \u201cGraafika, mu arm I\u201d, mis koostatud po\u0303hiliselt 1990.-2000. aastate na\u0308itustel esitatud suurematesse sarjadesse kuuluvaist to\u0308o\u0308dest. 30. augustini sai Jaani kiriku lo\u0303unasaalis na\u0308ha tema gravu\u0308u\u0308re ning joonistusi."}, {"text_idx": "#000017", "text": "Kunstiteadlane Mai Levin on Evi Tihemetsa kohta o\u0308elnud, et ta on \u201cgraafik, kes arendab oma kaugelt u\u0308le poolsajandi kestnud loomingut la\u0308bivaid liine, reageerides muutustele u\u0308mbritsevas maailmas ja kunstis, otsides uusi vo\u0303imalusi eneseva\u0308ljenduseks ja lastes end kaasa kiskuda artistlikust ma\u0308ngulustist.\u201d"}, {"text_idx": "#000019", "text": "Elvas saab vaadata Reti Saksa graafikat"}, {"text_idx": "#000020", "text": "Elva huviala- ja kultuurikeskuses Sinilind on vo\u0303imalik jaanuari ja veebruarikuu va\u0308ltel vaadata graafikakunstnik Reti Saksa na\u0308itust \u201dMustvalgel\u201d.\nNa\u0308itusele on va\u0308lja pandud mo\u0303ned abstraktsed graafilised lehed, mis valmisid viimasele temaatilisele aastana\u0308itusele Tallinna Kunstihoones ning valik va\u0308ikegraafikat. Va\u0308ljapaneku pildid on tehtud enamjaolt kuivno\u0303eltehnikas. Kindlas mo\u0303o\u0303dus va\u0308ikegraafika pildid, mis ka praegusel na\u0308itusel na\u0308ha on, ra\u0308ndavad maailmas mo\u0308o\u0308da rahvusvahelisi graafikana\u0308itusi, mo\u0303ned neist on koju toonud ka preemiaid.\nReti Saksa mustvalgel pildid on na\u0308ha nii pa\u0308eva- kui ka tulevalgel, esmaspa\u0308evast reedeni kella 9 \u2013 17, Elva HKK Sinilind, Kesk 30."}, {"text_idx": "#000021", "text": "Elvas vo\u0303ib ku\u0308lastada Reti Saksa graafikana\u0308itust"}, {"text_idx": "#000023", "text": "Na\u0308itusele on va\u0308lja pandud mo\u0303ned abstraktsed graafilised lehed, mis valmisid viimasele temaatilisele aastana\u0308itusele Tallinna Kunstihoones ning valik va\u0308ikegraafikat. Va\u0308ljapaneku pildid on tehtud kuivno\u0303elaga, mis on u\u0308ks vanemaid ja levinumaid su\u0308gavtru\u0308ki tehnikaid. Sekka on segatud ka metsotintot ja teisi tru\u0308kitehnilisi vigureid, mille keerukusest saavad aru vaid graafikategijad ise."}, {"text_idx": "#000024", "text": "Kindlas mo\u0303o\u0303dus va\u0308ikegraafika pildid, mis ka praegusel na\u0308itusel na\u0308ha on, ra\u0308ndavad maailmas ringi mo\u0308o\u0308da rahvusvahelisi graafikana\u0308itusi, mo\u0303ned neist on koju toonud ka preemiaid. Reti Saksa mustvalgel pildid on na\u0308ha nii pa\u0308eva- kui ka tulevalgel, esmaspa\u0308evast reedeni kella 9 \u2013 17, Elva HKK Sinilind, Kesk 30, Elva."}, {"text_idx": "#000027", "text": "Tartus toimub kolmas rahvusvaheline graafikafestival"}, {"text_idx": "#000028", "text": "Homme algab ja kuni 21.jaanuarini kestab Tartus rahvusvaheline graafikafestival. Na\u0308ituste asukohtade ja teemadega saab tutvuda siin."}, {"text_idx": "#000029", "text": "Graafkana\u0308ituste formaat on nihkunud Suurelt priskeltsponsoreeritud uhketes muuseumides peetavatelt akadeemilistelt paraadna\u0308itustelt tagasi kunstnike isikliku initsiatiivi ja aktivismi radadele. Viimase paariku\u0308mne aasta kestel on graafika piire pu\u0308u\u0308tud kombata nii elektroonilise kujutuse, fotograafia, kontseptuaalselt defineeritud kunstiteose paljundatavuse ja muu modernistliku vormiuuenduse ha\u0308maraegadest pa\u0308rit abrakadabraga. Vastupidiselt \u201egurude\u201c poolt oodatule on graafika ja\u0308a\u0308nud siiski igau\u0308he eneseva\u0308ljenduseks-avalduseks. Seda eriti tingimustes, kus traditsioonilised riiklikud- ja kommertsmeediakanalid muutuvad u\u0308ha formaalsemateks \u201eelukajastajateks\u201c. Elektroonilises meedias vohav nn. kommentaariruum on aga u\u0308helt poolt ilmselgelt pa\u0308tistunud, teisalt aga tugeva riiklike struktuuride poolt igatsetud tsensuuri ja ja\u0308relvalve mo\u0303nusas patiseisus. Meediaa\u0308rikad muidugi ho\u0303o\u0303ruvad ka\u0308si, pappi tilgub edasi. Ainsaks vo\u0303imaluseks to\u0303eliselt vabaks meediaks ongi paraku gutenbergiaegne graafika, mis on ta\u0308napa\u0308eval va\u0308ljapa\u0308a\u0308suks isegi siis, kui ko\u0303ik muud alternatiivid kaovad. Loe edasi: Tartus toimub kolmas rahvusvaheline graafikafestival"}, {"text_idx": "#000030", "text": "Haapsalus tuleb taas traditsiooniline graafilise disaini suursu\u0308ndmus"}, {"text_idx": "#000031", "text": "Laupa\u0308eval, 28. mail kell 14 avatakse Eesti Kujundusgraafikute Liidu ja Haapsalu kultuurikeskuse koosto\u0308o\u0308s juba traditsiooniks saanud Haapsalu graafilise disaini festival (HGDF). Sel aastal saab Haapsalu Kultuurikeskuses ja Linnagaleriis (Posti 3, Haapsalu) na\u0308ha kahte iseseisvat na\u0308itust, kuid festivali avamispa\u0308eval on su\u0308ndmusi rohkem."}]